Gudim har gjort seg bemerket med gode plasseringer i en rekke musikkonkurranser i både Norge og utlandet. Han vant tredjepris i Menuhin-konkurransen (2014), andrepris i Prinsesse Astrid Internasjonale Fiolinkonkurranse (2016) og vant musikkonkurransen Virtuos på NRK i 2016, og fikk med dette representere Norge i finalen av Eurovisjonens konkurranse for unge musikere i Køln, der han spilte for mange millioner TV-seere.